Edukiak
Aurkibidea 🔎︎

# Ezarpen bereziak

Datu-baseetan datuekin lan egiteko modua zehazten du.

Komando hau erabiltzeko...

Datu-basearen leiho batean, aukeratu Editatu – Datu-basea – Ezarpen aurreratuak

Ondorengo kontrolen erabilgarritasuna datu-base motaren arabera dago:

## Erabili SQL92 izen-murriztapenak

Datu-iturburuetako izenetan SQL92 izen-murriztapenekin bat datozen karaktereak bakarrik onartzen ditu. Gainerako karaktere guztiak baztertu egiten dira. Izen guztiek letra minuskulaz, letra maiuskulaz edo azpimarraz ( _ ) hasi behar dute. Gainerako karaktereak ASCII letrak, zenbakiak eta azpimarrak izan daitezke.

## Erabili AS gako-hitza taulen alias-izenen aurretik

Zenbait datu-basek "AS" gako-hitza erabiltzen dute izenen eta horien aliasen artean, eta beste batzuek zuriunea erabiltzen dute. Gaitu aukera hau alias aurrean AS txertatzeko.

## Amaitu testu-lerroak 'CR + LF'rekin

Hautatu testu-lerro guztiak amaitzeko CR + LF kode-bikotea erabiltzea (komenigarria DOS eta Windows sistema eragileetan).

## Erantsi taulako aliasa SELECT instrukzioetan

Taularen izenari aliasa eransten dio SELECT instrukzioetan.

## Erabili Outer Join sintaxia '{OJ }'

Erabili ihes-sekuentziak elkartze osoetan (outer joins). Ihes-sekuentzia horren sintaxia {oj outer-join} da

Adibidea:

select Article.* from {oj item LEFT OUTER JOIN orders ON item.no=orders.ANR}

## Ez ikusi egin datu-basearen kontrolatzaileko pribilegioei

Datu-basearen kontrolatzaileak emandako sarbide-pribilegioei ez ikusi egiten die.

## Ordeztu parametro izendunak ? ikurrarekin

Datu-iturburuko parametro izendunak galdera-ikurrarekin (?) ordezten ditu.

## Bistaratu bertsio-zutabeak (erabilgarri badago)

Datu-base batzuek bertsio-zenbakia esleitzen die eremuei erregistroko aldaketa segimendua egiteko. Eremuen bertsio-zenbakia puntu bat handitzen da haien edukia aldatzen den bakoitzean. Erregistroaren barneko bertsio-zenbakia bistaratzen du datu-baseko taulan.

## Erabili katalogo-izena SELECT instrukzioetan

Katalogoaren uneko datu-iturburua erabiltzen du. Aukera hori erabilgarria da ODBC datu-iturburua datu-basearen zerbitzaria denean. Ez hautatu aukera hori, ODBC datu-iturburua dBase kontrolatzailea denean.

## Erabili eskema-izena SELECT instrukzioetan

SELECT instrukzioetan eskema-izena erabiltzeko aukera ematen dizu.

## Sortu indizea ASC edo DESC instrukzioaren bidez

Indizea sortzen du ASC edo DESC instrukzioaren bidez.

## Balio logikoen konparazioa

Hautatu zein konparazio logiko erabili nahi duzun.

## Inprimakiko datuen sarrerak egiaztatzea beharrezko eremuentzako

Erregistro bat sartzen duzunean edo lehendik dagoen bat eguneratzen duzunean, sarreraren bat eskatzen duen datu-base zutabe bati lotutako eremu bat hutsik uzten baduzu, eremu hutsaz ohartarazten duen mezu bat ikusiko duzu.

Kontrol-lauki hori gaituta ez badago, uneko datu-baseko inprimakiak ez dira berrikusiko, beharrezko eremuak bete direla egiaztatzeko.

Kontrol-laukia erabilgarri dago datuetan idazteko aukera ematen duten datu-iturburu mota guztietarako. Kontrol-laukia ez dago kalkulu-orrietan, testuan, csv formatuan eta irakurtzeko soilik diren helbide-liburuetan.

## Ez ikusi egin moneta-eremuaren informazioari

Oracle JDBC konexioetarako soilik. Gaituta badago, moneta-eremutzat hartuko den zutaberik ez dagoela zehazten du. Datu-baseak itzulitako eremu mota baztertu egiten da.

## Erabili ODBCko zehaztapenekin bateragarriak diren data/ordua literalak

Uneko instantziakoak diren elementuak zerrendatzen ditu.

## Sortu lehen mailako gakoa

Hautatu aukera hori balio unibokoak dituen eremu bat lehen mailako gako gisa erabiltzeko.

Datu-base batekin konektatzean API generiko bat erabiltzen bada, esaterako ODBC, JDBC edo ADO, Base aplikazioak heuristika erabiltzen du datu-base horrek lehen mailako gakoak onartzen dituen zehazteko. API horiek ez dute euskarri espezifikorik informazio hori atzitu ahal izateko.

Batzuetan heuristikak huts egiten du. Hiru egoerako kontrol-lauki hau zehaztu gabeko egoeran dago modu lehenetsian, alegia, "aplikatu heuristika" egoeran. Kontrol-laukia gaituta badago, lehen mailako gakoen euskarria badagoela onartzen da. Kontrol-laukia desgaituta badago, lehen mailako gakoen euskarririk ez dagoela onartzen da.

kontuan izan aukera hori heuristika bertan behera uzteko besterik ez dela. Kontrol-laukia gaitzen baduzu lehen mailako gakoen euskarria ez duen datu-base baterako, erroreak ikusiko dituzu.