Edukiak
Aurkibidea 🔎︎

# Konfigurazio aurreratua

Komando hau erabiltzeko...

Aukeratu Tresnak – Aukerak – LibreOffice – Aurreratua – Konfigurazio aurreratua

'Konfigurazio aurreratua' elkarrizketa-koadroa irekitzen du, LibreOffice modu aurreratuan konfiguratzeko.'Konfigurazio aurreratua' koadroak LibreOffice aplikazioaren ehunka konfigurazio-hobespen aldatzea ahalbidetzen dio erabiltzaileari, eta horietako gehienak ez daude eskuragarri erabiltzaile-interfazean edo aukeren elkarrizketa-koadroetan.

'Konfigurazio aurreratua' leihoak zure LibreOffice erabiltzaile-profilean kalteak egin ditzaketen konfigurazio-hobespenak atzitzea, editatzea eta gordetzea ahalbidetzen du. Zure LibreOffice erabiltzaile-profila desegonkortu dezake edo erabiliezin bihur dezake. Erabili ezazu, zertan ari zaren badakizu soilik.

Konfigurazio aurreratuak ez du aldatzen LibreOffice aplikazioaren sistema-instalazioa zure ordenagailuan.

## Testu-bilaketarako sarrera-area

Idatzi testu-arean bistaratu nahi duzun hobespena. Ondoren, sakatu 'Bilatu' botoia.

## 'Bilatu' botoia

Sakatu zure hobespen-testua 'Hobespenak' zuhaitzean bilatzeko.

## 'Hobespenak' zuhaitza

Hobespenak ordena hierarkikoa jarraituz zerrrendatzen du, zuhaitz-diseinua erabilita. Adarrak irekitzeko, egin klik bikoitza (+) ikurrean. Hobespena zuhaitzean ikusten denean, hura editatu ahal izango duzu.

### Hobespen-izena

Hobespenaren izena

### Propietatea

Hobespenaren propietatearen izena erakusten du.

### Mota

Propietate mota definitzen du. Baliozko motak honakoak dira:

- string: Balio alfanumerikoak;

- long: osoko zenbakiak;

- boolean: egia edo gezurra;

- void: void motako propietateak ezin dira aldatu.

### Balioa

Propietatearen uneko balioa.

## Editatu

Elkarrizketa-koadro bat irekitzen du hobespena editatzeko.

Klik bikoitza egin daiteke hobespen-lerroan, propietatearen uneko balioa editatzeko.

## Berrezarri

Desegin orain arte elkarrizketa-koadro honetan egindako aldaketak.