XML fitxategi-formatuak

Edukiak
Aurkibidea 🔎︎

# XML fitxategi-formatua

Lehenespenez, OpenDocument fitxategi-formatuan kargatzen eta gordetzen ditu fitxategiak LibreOffice(e)k.

OpenDocument fitxategi-formatua (ODF) hainbat software aplikaziok erabiltzen duten fitxategi-formatu estandar bat da. Informazio gehiago jaso dezakezu Wikipedian: wikipedia.org/wiki/OpenDocument.

## OpenDocument fitxategi-formatuen izenak

LibreOffice(e)k honako fitxategi-formatuak erabiltzen ditu:

Dokumentu-formatua | Fitxategi-luzapena
ODF testua | *.odt
ODF testu-txantiloioa | *.ott
ODF dokumentu maisua | *.odm
HTML dokumentua | *.html
HTML dokumentu-txantiloia | *.oth
ODF kalkulu-orria | *.ods
ODF kalkulu-orriaren txantiloia | *.ots
ODF marrazkia | *.odg
ODF marrazki-txantiloia | *.otg
ODF aurkezpena | *.odp
ODF aurkezpen-txantiloia | *.otp
ODF formula | *.odf
ODF datu-basea | *.odb
LibreOffice hedapenak | *.oxt

HTML ez da OpenDocument formatua.

ODF Chart diagrama independenteetarako fitxategi-formatuaren izena da. Formatu horren luzapena *.odc da, eta gaur egun ez da erabiltzen.

## OpenDocument formatuaren eboluzioa

OpenDocument formatuak eboluzionatu egin du denboran zehar.

ODF bertsioa | OASISek onespen estandarra eman zuen data | Onartzen duen softwarearen lehen bertsioa
ODF 1.0 | 2005-05-01 | OpenOffice.org 1.1.5 edo StarOffice 7
ODF 1.1 | 2007-02-02 | OpenOffice.org 2.2 edo StarOffice 8-en 4. eguneratzea
ODF 1.2 | 2011-09-30 | OpenOffice.org 3, StarOffice 9, Oracle Open Office
ODF 1.2 (hedatua) | - | OpenOffice.org 3.2 edo StarOffice 9.2

Egungo bertsioetan, dokumentuak ODF 1.2 bertsioan (lehenetsia) edo ODF 1.0/1.1 bertsioan (atzerako bateragarritasunerako) gorde daitezke. Aukeratu Tresnak - Aukerak - Kargatu/gorde - Orokorra eta hautatu ODF formatuaren bertsioa.

Oraindik OpenOffice.org 1 edo StarOffice 7 erabiltzen duten erabiltzaileekin dokumentuak trukatu nahi badituzu, gorde dokumentua dagokion izena duen iragazkia erabiliz Fitxategi mota zerrenda-koadroan.

Beste fitxategi-formatu bat lehenetsia izan dadin definitu nahi baduzu, aukeratu LibreOffice - HobespenakTresnak - Aukerak - Kargatu/gorde - Orokorra LibreOffice dokumentu mota bakoitzerako fitxategi-formatu alternatiboak aurkitzeko.

## XML fitxategi-egitura

OpenDocument fitxategi-formatuko dokumentuak XML fitxategiak dituzten zip artxibo konprimitu gisa gordetzen dira. XML fitxategi horiek ikusteko, deskonprimitzeko programa batekin ireki dezakezu OpenDocument fitxategia. Fitxategi eta direktorio hauek egoten dira OpenDocument fitxategietan:

1. Dokumentuaren testu-edukia content.xml fitxategian egoten da.

   Modu lehenetsian, content.xml formatu-elementurik gabe (esaterako, koskarik edo lerro-jauzirik gabe) gordetzen da, dokumentua gordetzeko eta irekitzeko behar den denbora txikiagotzeko. Kosken eta lerro-jauzien erabilera Konfigurazio aurreratua aukeran aktibatu daiteke, /org.openoffice.Office.Common/Save/Document PrettyPrinting propietatean egiazkoa ezarrita.

2. meta.xml fitxategiak, besteak beste, dokumentuaren meta-informazioa jasotzen du; Fitxategia - Propietateak komandoaren bidez sar zaitezke.

   Dokumentua pasahitzarekin gordetzen baduzu, meta.xml ez da zifratuko.

3. settings.xml fitxategiak dokumentu honen ezarpenei buruzko informazio gehiago dauka.

4. styles.xml fitxategian dokumentuari aplikatutako estiloak topatuko dituzu, Estiloak leihoan ikus daitezkeenak.

5. meta-inf/manifest.xml fitxategiak XML fitxategien egitura deskribatzen du.

Fitxategi-formatu konprimituan fitxategi eta karpeta gehiago egon daitezke.

## XML formatuen definizioa

OpenDocument formatuaren eskema www.oasis-open.org web gunean aurki daiteke.

Inguruko gaiak

Dokumentuak irekitzea

Dokumentuak gordetzea

Microsoft Office dokumentu moten elkartzea aldatzea

Dokumentu-bihurtzailearen morroia